Orelifond on aastaid kogunud raha uue oreli ehitamiseks nii vabatahtlike annetuste kui ka sponsorite otsimise näol. Oma õla on alla pannud Eesti Kultuurkapital ja Helikunsti Sihtkapital, kellelt on laekunud arvestatavad summad. Oreli arvestuslik maksumus on ca 5 miljonit krooni. Sihtasustusel on hetkel rahalisi vahendeid ca 3,2 miljonit krooni. Õhus on võimalikke suuremaid toetajaid ja annetajaid, kui leping saab alla kirjutatud. 31. oktoobril 2009 möödub 95 aastat Hugo Lepnurme  sünnist. On meeldiv tõdeda, et juba aastal 2010 võime alustada Hugo Lepnurme mälestusoreli ehitamist. Schumacheri orel valmiks maksimaalselt 15 kuuga ja see võimaldaks juba aastal 2011, kui Tallinn on Euroopa kultuuripealinn, korraldada Tallinna Metodisti Kirikus rahvusvahelisi orelikontserte. Lisainfot leiate Sihtasutuse kodulehelt www.metodistikirik.ee/orelifond/